Úradný vestník L 066 , 08/03/2001 S. 0039 - 0041



Rozhodnutie Komisie z 22. februára 2001, ktoré mení a dopĺňa prílohu I rozhodnutia Rady č. 91/666/EHS, ktorá ustanovuje zásoby vakcíny proti slintačke a krívačke v spoločenstve a aktualizuje rozhodnutie č. 2000/112/ES so zreteľom na distribúciu antigénových rezerv medzi antigénovými bankami (oznámené pod číslom dokumentu C(2001) 425) (Text s významom pre EHP) (2001/181/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady č. 91/666/EH z 11. decembra 1991, ktoré ustanovuje zásoby vakcín proti slintačke a krívačke v spoločenstve [1], naposledy zmenené a doplnené rozhodnutím č. 1999/762/ES [2] a najmä na jeho články 7 a 9, so zreteľom na rozhodnutie Rady č. 90/424/EHS z 26. júna 1990 o výdavkoch vo veterinárnej oblasti [3], naposledy zmenené a doplnené nariadením (ES) č. 1258/1999 [4], najmä na jeho článok 14, keďže: (1) V zhode s rozhodnutím č. 91/666/EHS je nákup antigénov súčasťou opatrenia spoločenstva na vytvorenie zásob vakcíny proti slintačke a krívačke v spoločenstve. (2) Príloha I rozhodnutia č. 91/666/EHS podrobne stanovuje množstvá a podtypy antigénu vírusu slintačky a krívačky, ktoré sa majú uskladniť v antigénových rezervách spoločenstva. (3) Spoločenstvo, donútené epidemiologickou situáciou a pridržiavajúce sa odporúčania Svetového referenčného laboratória pre slintačku a krívačku v Pirbrighte v Spojenom kráľovstve a odporúčania skupiny expertov zriadenej na posúdenie určitých ustanovení smernice č. 85/511/EHS [5], naposledy zmenenej a doplnenej Aktom o pristúpení Rakúska, Fínska a Švédska, nakúpilo podtypy a množstvá antigénov vírusu slintačky a krívačky. (4) Rozhodnutím Komisie č. 93/590/ES z 5. novembra 1993, aby spoločenstvo nakúpilo antigény slintačky a krívačky v rámci opatrenia spoločenstva týkajúceho sa zásob vakcín proti slintačke a krívačke [6], naposledy zmeneným a doplneným rozhodnutím č. 2000/112/ES [7], boli urobené prípravy na nákup antigénov vírusu slintačky a krívačky A5, A22 a O1. (5) Rozhodnutím Komisie č. 97/348/ES z 23. mája 1997, aby spoločenstvo uskutočnilo nákup antigénov slintačky a krívačky a o formulácii, výrobe, plnení do fliaš a distribúcii vakcín proti slintačke a krívačke [8], naposledy zmeneným a doplneným rozhodnutím č. 2000/112/ES boli urobené prípravy na nákup antigénov vírusu slintačky a krívačky A22-Irak, C1 a ASIA 1. (6) Rozhodnutím Komisie č. 2000/77/ES zo 17. decembra 1999, aby spoločenstvo uskutočnilo nákup antigénov slintačky a krívačky a o formulácii, výrobe, plnení do fliaš a distribúcii vakcín proti slintačke a krívačke [9], boli urobené prípravy na nákup určitých množstiev antigénov vírusu slintačky a krívačky A Irán 96, A Irán 99, Malajzia 97, SAT 1, SAT 2 (východoafrické a juhoafrické kmene) a SAT 3. (7) Rozhodnutím Komisie č. 2000/569/ES z 8. septembra 2000, aby spoločenstvo uskutočnilo nákup antigénov slintačky a krívačky a o formulácii, výrobe, plnení do fliaš a distribúcii vakcín proti slintačke a krívačke [10] boli urobené prípravy na nákup dodatočných množstiev antigénov vírusu slintačky a krívačky A22-Irak, 01-Manisa, ASIA 1-Shamir, A Malajzia 97, SAT 1, SAT 2 (východoafrické a juhoafrické kmene) a SAT 3. (8) Javí sa ako nevyhnutné prispôsobiť prílohu I rozhodnutia č. 91/666EHS k nákupom, ktoré spoločenstvo uskutočnilo vo svetle epidemiologického vývoja. (9) Javí sa tiež ako vhodné aktualizovať prílohu rozhodnutia č. 2000/112/ES, ktorá sa podrobne zaoberá distribúciou antigénových rezerv medzi antigénovými bankami založenými v rámci opatrenia spoločenstva týkajúceho sa zásob vakcín proti slintačke a krívačke a ktorá mení a dopĺňa rozhodnutia č. 93/590/ES a č. 97/348/ES. (10) Opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha I rozhodnutia č. 91/666/EHS sa nahrádza prílohou k tomuto rozhodnutiu. Článok 2 Príloha rozhodnutia č. 2000/112/ES sa nahrádza prílohou II k tomuto rozhodnutiu. Článok 3 Toto rozhodnutie je adresované členským štátom. V Bruseli 22. februára 2001 Za Komisiu David Byrne člen Komisie [1] Ú. v. ES L 368, 31.12.1991, s. 21. [2] Ú. v. ES L 301, 24.11.1999, s. 6. [3] Ú. v. ES L 224, 18.8.1990, s. 19. [4] Ú. v. ES L 160, 26.6.1999, s. 103. [5] Ú. v. ES L 315, 26.11.1985, s. 11. [6] Ú. v. ES L 280, 13.11.1993, s. 33. [7] Ú. v. ES L 33, 8.2.2000, s. 21. [8] Ú. v. ES L 148, 6.6.1997, s. 27. [9] Ú. v. ES L 30, 4.2.2000, s. 35. [10] Ú. v. ES L 238, 22.9.2000, s. 61. -------------------------------------------------- PRÍLOHA I " „PRÍLOHA I Množstvá a podtypy antigénov, ktoré sa majú uchovávať v antigénových bankách Účinné osvedčené kmene vakcín zodpovedajúce: 1. | O | európsky kmeň | O1-BFS | stredovýchodný kmeň | O1-Manisa | 2. | A | juhoamerický kmeň | A24-Cruzeiro | stredovýchodný kmeň | A22-Irak | stredovýchodný kmeň | A-Irán 96 | stredovýchodný kmeň | A-Irán 99 | ázijský kmeň | A-Malajzia 97 | 3. | C | európsky kmeň | C1-Noville | 4. | ASIA 1 | | ASIA1-Shamir | 5. | SAT | SAT 1 | | SAT 2 | východoafrický kmeňjuhoafrický kmeň | SAT 3 | | Uvedené kmene sa budú prechovávať v množstvách dostatočných na vykonanie núdzového očkovania berúc do úvahy odhadované riziká rôznych podtypov vyskytujúcich sa u dobytka v spoločenstve a v žiadnom prípade nie menších ako dva milióny dávok z každého podtypu. Každá dávka vakcíny rekonštituovanej z uvedeného antigénu by mala mať zistenú účinnosť 6 PD50 u dobytka, ak je testovaná podľa Európskeho liekopisu.“ " -------------------------------------------------- PRÍLOHA II " „PRÍLOHA EURÓPSKA ANTIGÉNOVÁ BANKA | Určené antigénové banky | EURÓPSKA ANTIGÉNOVÁ BANKA | Typ/podtyp antigénu | IZP Brescia | LNPB Lyon | Merial SAS Pirbrigth/Lyon | Súčet (x 1000000) | Množstvo (x 1000000) | Množstvo (x 1000000) | Množstvo (x 1000000) | O1 – Manisa | 2,5 | 2,5 | | 5,0 | O1 – BFS | | 2,5 | 1,0 | 3,5 | A24 – Cruzeiro | | 2,5 | 2,5 | 5,0 | A22 – Irak | 2,5 | 2,2 | | 4,7 | A Irán 96 | | | 1,0 | 1,0 | A Irán 99 | | | 1,0 | 1,0 | A Malajzia 97 | | | 0,5 | 0,5 | C1 – Noville | 2,5 | | 2,5 | 5,0 | ASIA1 – Shamir | 2,5 | | 1,0 | 3,5 | SAT 1 | | | 0,5 | 0,5 | SAT 2 (V. Afrika) | | | 0,5 | 0,5 | SAT 2 (J. Afrika) | | | 0,5 | 0,5 | SAT 3 | | | 0,5 | 0,5 | Množstvo (x 1000000) spolu na 1 miesto | 10,0 | 9,7 | 11,5 | 31,2 | " --------------------------------------------------